钦定古今图书集成/明伦汇编/氏族典/第286卷 > 黄嵩
## 钦定古今图书集成/明伦汇编/氏族典/第286卷 > 黄嵩

按《龙溪县志》：“嵩字中立，宣德年间贡。正统己未，授广
东都司经历。时广寇作乱，军务繁兴，嵩统理大有裨
益，三上章乞除弊政，当道交章奏保。景泰壬申，升平
乐知府。猺獞叛服不常，嵩以简易处之，而输以至诚，
郡内晏然。猺獚叛，嵩约民战守，贼闻有备，解去。复遍
历诸寨洞劝谕，悉降之。九年秩满，民保留之。复任三”
年，乃乞致仕。